stanford-oval/wikipedia huggingface dataset:
ירי מעשי
עיקרי הענף > שיטת הניקוד

מטרת ירי מעשי סטנדרטית מחולקת לשלושה אזורים: C ,A ו-D (ראו תמונה) כאשר יורים המשתמשים בתחמושת פחות עוצמתית (Minor) זוכים ל-5,3,1 נקודות בהתאם, ואילו אלו המשתמשים בתחמושת עוצמתית יותר (Major) זוכים ל-5,4,2 נקודות בהתאם.
הניקוד הסופי של היורה הוא סכום כל הנקודות שהצליח לפגוע בתרגיל (בקיזוז נקודות עונשין על החטאות או עברות שונות) חלקי הזמן בו ביצע את התרגיל. ניקוד סופי זה נקרא פקטור.
היורה שהשיג את הפקטור הטוב ביותר זוכה למלוא הנקודות בתרגיל ושאר היורים מקבלים ניקוד חלקי בהתאם לחלק היחסי של הפקטור שהשיגו לעומת הפקטור הטוב ביותר.
עיקרי הענף > מחלקות

על מנת למנוע יתרון ציוד של יורה מסוים על יורה אחר, נקבעה הפרדה בין היורים לפי השינויים בנשק. הספורטאים בענף מתחלקים למספר קבוצות, הנקראות "מחלקות":
Open – במחלקה זו היורים משתמשים באקדחים בעלי שיפורים שונים כמעט ללא כל הגבלה על אופי או כמות השינויים המותרים.
Standard – במחלקה זו היורים משתמשים באקדחים סטנדרטיים – אקדחים שלא בוצע בהם כל שיפור או שינוי למעט שיפורים בהדק.
Production – במחלקה זו משתמשים היורים באקדחים סטנדרטיים בעלי פעולה כפולה או ״ירי נוקר״. רשימת האקדחים המותרים מפורסמת מראש ברשימה מיוחדת המאושרת על ידי ועדה מיוחדת בארגון העולמי.
Production Optics – במחלקה זו משתמשים היורים באקדחים המאושרים לשימוש במחלקת Production ומצוידים בכוונת Red Dot המחוברת לצינה
Classic – לאקדחים מבוססי קולט 1911 חד טוריים.
Revolver – במחלקה זו משתמשים היורים באקדחים תופיים ארוכי קנה ובעלי שיפורים מזעריים.
ירי מעשי בישראל

ענף הירי המעשי בישראל, שהוקם בתחילת שנות ה-80, היה מסונף להתאחדות הקליעה בישראל עד לאוגוסט 2023.
הירי בארץ מתבצע באקדחים וברובי קרבין היורים תחמושת אקדח (PCC). בשל התקנות בישראל אף הוחמרו כללי הבטיחות בארץ לעומת הכללים בשאר העולם.

מאז הקמתו, הוכשרו לפעילות בענף אלפי יורים, ועשרות מדריכי ירי מעשי ושופטים במסגרת קורסים המתקיימים באופן קבוע. כיום פעילים בענף מאות יורים ב-17 מועדוני ירי שונים. רוב היורים משתתפים בתחרויות בארץ וחלקם מייצגים את ישראל בתחרויות בחו"ל-באופן עצמאי או כחברים בנבחרת ישראל, המשתתפת בקביעות באליפויות אירופה ואליפויות עולם.

דירוגם של היורים והשופטים מתבצע באופן שוטף-לאורך העונה הספורטיבית מתקיימת ליגה ארצית, במסגרתה נערכות אחת לחודש תחרויות דירוג. אליפות ישראל בירי מעשי, המתקיימת מדי שנה בחול המועד פסח, היא שיאה של העונה והיא פתוחה להשתתפותם של יורים מארצות זרות.
זכייתו של שאול קירש במקום השני באליפות אירופה שנערכה בגרמניה, וכן זכייתה של נבחרת ישראל במקום השני לאחר צרפת, באותה תחרות, הן שתי דוגמאות להישגיו של הענף. ביולי 2007 זכו שאול קירש ויעל דגן באליפות גרמניה.
ב21 יוני 2023 קיבל ענף הירי המעשי הכרה מטעם משרד התרבות והספורט כענף נפרד ועצמאי.
ראו גם

קליעה
הערות שוליים

↑  שאול קירש זכה במקום השני באליפות ארצות הברית בירי מעשי, באתר וואלה, 1 בספטמבר 2002
מטרת ירי מעשי סטנדרטית
דימה בילאן

| --- | --- |

בילאן, 2022
 לידה:  24 בדצמבר 1981 (בן 43) קאראצ'אי-צ'רקסיה, רוסיה
 שם לידה:  ויקטור ניקולאביץ' בילאן
 מוקד פעילות:  ברית המועצות, רוסיה 
 תקופת הפעילות:  מ-2000
 מקום לימודים:  האקדמיה הרוסית לאמנויות התיאטרון, האקדמיה הרוסית למוזיקה על שם גנסין 
 עיסוק:  זמר
 סוגה:  רית'ם אנד בלוז, פופ, סול
 שפה מועדפת:  רוסית 
 כלי נגינה:  כלי מקלדת, אקורדיון 
 חברת תקליטים:  Universal Records
 פרסים והוקרה:  פרסי המוזיקה העולמית (2006)  אמן כבוד של הפדרציה הרוסית (2018)  פרסי ZD  פרס המוזיקה הלאומי של רוסיה  פרס גרמופון הזהב  פרסי Muz-TV  בפסקה זו רשומה אחת נוספת שטרם תורגמה 
 official website
 פרופיל ב-IMDb
 חתימה:  
 
דימה בילאן (ברוסית:‏ Дима Билан; נולד ב-24 בדצמבר 1981) הוא שחקן וזמר רוסי ממוצא קאראצ'אי, זוכה אירוויזיון 2008.
ביוגרפיה

בילאן נולד בקאראצ'אי-צ'רקסיה שברוסיה. ייצג את רוסיה פעמיים בתחרות האירוויזיון: פעם אחת באירוויזיון 2006 עם השיר "Never Let You Go", שזכה במקום השני בהפרש של 44 נקודות מהמנצח הפיני לורדי, ופעם נוספת בשנת 2008 עם השיר "Believe", שזכה במקום הראשון בהפרש של 42 נקודות מאני לוראק האוקראינית, זוכת המקום השני. לבילאן מספר להיטים ברוסיה.
ב-2016 שיחק בסרט הקולנוע הראשון שלו, "גיבור". ב-2019 השתתף בצילומי הסרט "צוערי הצי 4".
במאי 2019 התראיין בילאן למספר רשתות תקשורת וסיפר כי הוא מעוניין לשוב להתמודד בתחרות האירוויזיון, בפעם השלישית. השיר הרוסי לאירוויזיון נבחר בבחירה פנימית על ידי הטלוויזיה הרוסית ולכן מודה הזמר כי השתתפות נוספת באירוויזיון אינה תלויה רק בו אלא גם בטלוויזיה הרוסית אשר תבחר את הנציג הרוסי לאירוויזיון 2020.
באוקטובר 2020 הודיע כי ידובב את דמותו של קרוקודיל גנה, בסרט אנימציה חדש של סויוזמולטפילם אודות צ'בורשקה.
אלבומים

I'm a Night Hooligan - 2003
Between the Sky and Heaven - 2004
Time-River - 2006
Against the Rules - 2008
Believe - 2009
A Dreamer - 2011
Stretch/Reach - 2013
2015 - Ne molchi
2017 - Egoist
2020 - Perezagruzka
הערות שוליים

↑  דימה בילאן: מעוניין לחזור להתמודד באירוויזיון, באתר EuroMix
| --- | --- |
בקרת זהויות :  BIBSYS: 9049773  GND: 136171761  ISNI: 0000 0000 5559 5233  LCCN: n2008012761  LNB: 000302128  MusicBrainz: 8b86576e-1cf5-46c8-970a-a79d13c2e0f0  VIAF: 73321724   WorldCat (עם VIAF): 73321724 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
ויקי

ויקי (מהוואית: Wiki, "מהיר") היא שיטה לבניית מאגרי מידע ואתרי אינטרנט, שבהם התוכן נכתב ונערך על ידי כלל המשתמשים, בשיטת מיקור המונים. מימוש שיטת הוויקי מתבצע באמצעות תוכנה מתאימה, כגון "מדיה־ויקי".
המצאה

ממציא הוויקי הוא וורד קנינגהם, שיצר ב־1995 את אתר הוויקי הראשון – Ward's Wiki. מקור המילה בשפה ההוואית (לשון ילידי הוואי), שם פירושה "מהיר", מה שתאם עבור קנינגהם את הרעיון העומד בבסיס המצאתו. בשם "ויקי" מכונים הן אתרים שנוצרו בגישה זו הן תוכנות שבאמצעותן מפעילים אתרים כאלו. אתרים אלו מכונים גם Wiki Wiki Web (כפרפרזה על World Wide Web‏ – WWW), האקדמיה ללשון העברית החליטה בראשית מרץ 2006 כי אין לתרגם לעברית את המילה "ויקי".
ההנחה העומדת מאחורי אתרי תוכן הנוצרים בשיטת הוויקי היא שאם מוסרות המגבלות המלאכותיות ונוצרת קבוצה של פרטים שווים וחופשיים לגמרי, החברים בקבוצה יפעלו באופן חיובי, והקבוצה תהיה יעילה יותר מכזו שמפוקחת על ידי מספר קטן של "שליטים".
שימושים

שיטת הוויקי משמשת להקמת מיזמים שונים, בהם אנציקלופדיות (שהמפורסמת בהן היא ויקיפדיה) ומיזמים נוספים. אתר הוויקי הגדול ביותר הוא אנציקלופדיית ויקיפדיה האנגלית, שהוקמה בינואר 2001, ונכון לדצמבר 2023 יש בה למעלה מ־6.7 מיליון ערכים אנציקלופדיים. דוגמה נוספת לאתר ויקי גדול היא wiki.java.net‏, אתר שיתוף ידע למתכנתי שפת Java. בשיטה זו קיימת אפשרות ליישם תהליכים של למידה שיתופית בסביבות למידה מקוונות, מתוך מטרה לשתף ידע בתוך קהילות או חברות, כמו גם ליצור אתרי תוכן גדולים.
אתרי ויקי משמשים לשני צרכים עיקריים:
שימושים > שיתוף ידע בתוך קהילות או חברות

ויקי יכולה להיות שיטה טובה לשיתוף ידע בקהילות שפועלות באמצעות האינטרנט או בתוך חברות מסחריות. היא חלופה למערכות פורומים בנושאים שהידע בהם הוא גדול ומורכב, ומוכל בדפים ולא בהודעות קצרות. חברות מסחריות רבות עושות כיום שימוש באתרי ויקי פנימיים כדי לעודד את העובדים שלהם לפרסם ולהפיץ את עבודתם. בין הגופים העושים שימוש אינטנסיבי במערכות ויקי ניתן למנות את גוגל, ויקיליקס, IBM, אולפני פיקסאר וה־CIA.
שימושים > יצירת אתרי תוכן גדולים

לשיטת הוויקי יתרון גם באתרי תוכן פומביים באינטרנט המפרסמים ידע בכמויות גדולות שנמצא אצל אנשים רבים (לדוגמה אנציקלופדיה ומילון).
היתרון של יצירת תוכן באמצעות אתרי ויקי הוא שפוטנציאלית התוכן בהם יכול להיווצר במהירות רבה ועשוי להיות נייטרלי יחסית לאתרים אחרים. לדוגמה: ליצירת אנציקלופדיה ynet בעברית נדרשו ארבע שנים שבמהלכן פעלו חמישה עורכים במשרה מלאה שהסתייעו בכותבים רבים בשכר ובאנציקלופדיה קודמת עליה הם התבססו ("האנציקלופדיה הישראלית" בהוצאת "כתר"). לאחר ארבע השנים הללו נוצרה אנציקלופדיה של כ־6,000 ערכים. ויקיפדיה העברית לעומתם הגיעה בתוך שנתיים ליותר מ־20,000 ערכים, ללא תשלום כלשהו לעורכים המתנדבים.
הטענה הנפוצה ביותר כנגד שיטה זו היא שהיא יוצרת אתרים בעלי אמינות הנמוכה מאמינותם של אתרים שבהם מועסקים עורכים שהם "אנשי מקצוע" המבקרים ובודקים את המידע. מצדדי השיטה, לעומת זאת, טוענים כי דווקא העובדה שאנשים רבים כותבים ובודקים את המידע, היא התורמת בסופו של דבר לכך שהוא יהיה נייטרלי ומדויק יותר מאשר מידע שנבדק על ידי מעטים, גם אם הם מומחים.
מאפיינים

המאפיין הראשון והחשוב של אתרי ויקי הוא המהירות והקלות היחסיוֹת שבהן כל משתמש יכול לערוך דפים. ברוב האתרים לא נדרשת כל תוכנה נוספת מעבר לדפדפן אינטרנט. בדרך כלל בתוך הטקסט של דף הוויקי ישנם סימנים מיוחדים (תחביר ויקי) להוספת קישורים, כותרות, הדגשות וכדומה. ישנם אתרי ויקי הדורשים רישום מוקדם כדי שניתן יהיה לערוך דפים בהם, אחרים מנסים לעודד רישום אך לא כופים אותו (כמו ויקיפדיה), ובאחרים העריכה היא חופשית לגמרי.
אתרי ויקי כוללים בתוכם כלים שנועדו לפקח על תהליך העריכה ולאפשר למשתמשים הקבועים לנטר את הפעילות כדי לזהות דפים הדורשים תיקון, הרחבה ומניעת השחתות. המנגנון הבסיסי ביותר הוא הצגת רשימה של כל השינויים שנעשו לאחרונה בכלל הדפים. לדוגמה: ראו רשימת שינויים אחרונים בוויקיפדיה העברית.
רוב אתרי ותוכנות הוויקי מתבססים, כמו רוב אתרי האינטרנט, על שיטת ההיפרטקסט (Hypertext), שבה מקושרים דפים זה לזה באמצעות מילות מפתח בגוף הדף, כך שהניווט באתר אינו היררכי או סדרתי (כמו בספר) אלא בקפיצה מדף אחד לשני. אתרי ויקי בדרך כלל מרחיבים את רעיון ההיפרטקסט ומאפשרים לא רק ניווט לפי הקישורים אלא גם יצירת תוכן בעקבות קישורים. לדוגמה, בוויקיפדיה, אם נוצר קישור לדף שלא קיים, הוא נצבע באדום. לחיצה על קישור כזה תאפשר למשתמש להוסיף את הדף.
כדי שאתרי ויקי יצליחו דרושים כמה תנאים בסיסיים, מעבר לרובד הטכני:[דרוש מקור]
מטרה ברורה ומוגדרת לאתר.
גרעין של כותבים ועורכים קבועים ורציניים.
כתיבה של רבים, מומחים או בעלי ידע בתחום האתר.
בדומה לבלוג, התפתחה גם "תרבות ויקי", המאפיינת את הכותבים באתרים אלו.
בגלל אופיים הפתוח למשתמשים אתרי ויקי מאפשרים הגבלת תוכן, לצורך בקרת עמיתים.
ראו גם

דוקומנטציה
ניהול גרסאות
תחביר ויקי
Miraheze
הערות שוליים

↑  אתר Ward's Wiki
↑  וורד קנינגהם, Correspondence on the Etymology of Wiki, נובמבר 2003
↑  סטטיסטיקה, בוויקיפדיה האנגלית
↑  אתר wiki.java.net
| --- | --- |
בקרת זהויות :  NLI: 987007290952005171  BnF: cb14613334t (data)  GND: 4806885-8  LCCN: sh00004800  NKC: ph534677 
גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
וורד קנינגהם, ממציא שיטת הוויקי
מנדי סנד

| --- | --- |

מנדי סנד, 1991
 לידה:  8 בנובמבר 1932 בוקרשט, רומניה
 פטירה:  29 בדצמבר 2004 (בגיל 72) נתניה
 תאריך עלייה:  1964
 תקופת הפעילות:  1960–2004 (כ־44 שנים)
 תחום יצירה:  ציור
 זרם באמנות:  ריאליזם פנטסטי
 הושפע על ידי:  הירונימוס בוש, פיטר ברויגל האב, סלבדור דאלי
 https://www.mandysand.com/
מנדי סנד (סנדולוביץ') (8 בנובמבר 1932 – 29 בדצמבר 2004) היה אמן רב תחומי וצייר ישראלי.
ביוגרפיה

נולד בבוקרשט, רומניה, בשם מנדי סנדולוביץ', למשפחה ממעמד הביניים. היכרותו הראשונית עם עולם האמנות החלה בגיל 13, כאשר היה שר בבית הכנסת אחדות הקודש (Unirea Sfanta) ברובע היהודי בבוקרשט, בבניין שכיום משמש את המוזיאון להיסטוריה של יהדות רומניה, וכן מופיע במחזות זמר בתיאטרון היהודי באראשאום.
בשנת 1960 החל סנד לגלות עניין באמנות פלסטית, ונרשם ללימודי ציור בחוג לאמנות פלסטית בבית הספר לאמנות בבוקרשט, שם עיצב את דרכו האמנותית, וקיבל את הבסיס להתפתחות יצירתו.
בשנת 1964 עלה לישראל עם הוריו, והמשפחה התיישבה בנתניה. סנד המשיך לעסוק באמנות ולאחר עלייתו לישראל החל להשתתף בתערוכות יחיד וקבוצתיות, והיה אמן פעיל בעמותת אמני נתניה. עם השנים החל ליצור גם עבודות תחריט ובהמשך בקולאז', בפסטל וגם בפיסול. סגנונו היה פיגורטיבי-דקורטיבי.
בשנת 1966 זכה במקום הראשון בתחרות יצירות אמנות בבית ציוני אמריקה בתל אביב.
לאחר ביקור בתערוכת "הריאליזם הפנטסטי" בשנת 1969, שינה את סגנון הציור שלו ופיתח סגנון אמנותי ייחודי. על הציורים בטכניקה החדשה הוא מתחיל לחתום תחת שם המשפחה "סנד". היה חבר באגודת הציירים והפסלים משנת 1979, ויצר ברציפות עד מותו.
יצירותיו מוצגות באוספים רבים של אמנות ומוזיאונים בארץ ובחו"ל, בין היתר באיטליה, צרפת, ארצות הברית, קנדה, גרמניה, ונצואלה, הונגריה, קרואטיה ורומניה. כמו כן מונצחות יצירותיו גם במספר ספרים וקטלוגים בנושא אמנות:
ציירים ופסלים ישראלים, קטלוג לאמנות בת זמננו, קבוצת שטיר: 1981
ספר האמנים חברי סניף תל אביב, אגודת הציירים והפסלים בישראל: 1989
אמנים ישראלים בני זמננו, מוזאון גרדק זגרב, קרואטיה: 1993
שמן ואקריליק – אלבום, אגודת הציירים והפסלים לישראל: 1996
נפטר בשנת 2004 ממחלה קשה.
יצירה וסגנון אמנותי

יצירות האמנות של סנד הושפעו מאמנות ימי הביניים והרנסאנס. בתחילת דרכו עסק באמנות פיגורטיבית, אך בהמשך פיתח סגנון אמנותי ייחודי, המשלב את הריאליזם הפנטסטי עם היבטים סוריאליסטיים מובהקים. מקורות השראתו היו הציירים הפלמים הירונימוס בוש ופיטר ברויגל האב והאמן סלבדור דאלי. הוא יצר בסגנון ציור עתיק עם שימוש בצבעי שמן, והשיג תוצאה דומה לטמפרה. במרכז יצירתו עמד האדם, דמויותיו פנו תמיד אל הצופה אולם מבטם היה מרוחק ממנו.
תערוכות > כאוצר

1994 – "שיר השירים", היכל התרבות נתניה
תערוכות > תערוכות יחיד

1969 – "אוהל שם", היכל התרבות נתניה
1969 – בית העיתונאים ע"ש סוקולוב
1975 – גלריה 119
1978 – גלריה ישראליס
1978 – גלריה שנער
1983 – בית האמנים, אגודת הציירים
1987 – מוזאון עירוני בת ים ע"ש בן ארי
1988 – גלריה הראל
1989 – "ריאליזם פנטסטי", המרכז לתרבות ועיון
1991 –""Homage to Rembrandt, גלריה גושר נתניה
1992 – "תחפושות", גלריה גושר נתניה
2000 – "תחושותי", גלריה על הצוק, נתניה
2001 – "חזיונות", בית האמנים אגודת הציירים תל אביב
2003 – "ההצגה חיבת להמשך", גלריה שלישית נתניה
2017 – "מסע אל התת-מודע", היכל התרבות נתניה
תערוכות > תערוכות קבוצתיות

1978 – "תל אביב", יריד האמנות הבינלאומית תל אביב
1979 – אגודת הציירים תל אביב, גלריית יד לבנים תל אביב
1980 – "ישארט 1980", בית ציוני אמריקה, תל אביב
1981-2 – "תל אביב", אגודת הציירים תל אביב
1982 – תערוכת ציירי תל אביב, פרנקפורט, גרמניה
1983 – תערוכת ציירי תל אביב, בריסל, בבלגיה
1987-90 – "7-10", מיניפרינט אינטרנשיונל טלר גלרי, פורט בקדאקואז, ספרד
1989 – "כי האדם עץ השדה", אגודת הציירים תל אביב
1990 – "תל אביב" – תערוכה כללית, אגודת הציירים תל אביב
1990 – "מפגשים 90", היכל התרבות נתניה
1991 – "עץ השדה", היכל התרבות נתניה
1992 – "תנועה", היכל התרבות נתניה
1992 – "Homage to Rembrandt", אגודת הציירים תל אביב
1993 – אמנים ישראלים בני זמננו, מוזאון גראדק זגרב, קרואטיה
1994 – "שיר השירים", היכל התרבות נתניה
2003 – "סלון סתיו", גלריה על הצוק, נתניה
2004 – "חזרה לעתיד", גלריה על הצוק, נתניה
2017 – "השפם של דאלי כתום", בית האמנים חיפה
2021 – Future Landscapes 2021, Palazzo Albrizzi, ונציה
גלריה

DANTE ALIGHIERI (1990) Oil, 102x74 cm
LEONARDO (1993) Oil on Canvas, 70x50 cm
OUR LIFE 1 (1977) Oil on Canvas 60x60 cm
OUR LIFE 2 (1977) Oil on Canvas 54x42 cm
SONG OF SONGS 1 (1993)  Oil on Canvas 100x100 cm
SONG OF SONGS 2 (1993)  Oil on Canvas 100x100 cm
הערות שוליים

1 2 3 4 5  קריסטל שמשון, מסע אל התת-מודע, באתר אימגו, 5 באפריל 2017
1 2 3  Biography, באתר של מנדי סנד (באנגלית)
↑  מנדי סנד, עמוד אמן, באתר Artmajeur (באנגלית)
| --- | --- |
בקרת זהויות :  ICIA: 275540  NLI: 987007312868205171  ISNI: 0000 0004 0283 712X  VIAF: 298868938   WorldCat (עם VIAF): 298868938 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מנדי סנד".
Garbage

| --- | --- |

להקת "Garbage" בהופעה בקופנהגן, בשנת 2005
 מקום הקמה:  ויסקונסין 
 מוקד פעילות:  מדיסון, ויסקונסין, ארצות הברית
 תקופת הפעילות:  1993–2005, 2007, 2010
 סוגה:  רוק אלטרנטיבי פוסט-גראנג'
 חברת תקליטים:  A&E, גפן רקורדס, מאשרום רקורדס, Almo Sounds, האחים וורנר, Stunvolume Records
 garbage.com
 פרופיל ב-IMDb
 חברים
 שירלי מנסון דיוק אריקסון  סטיב מרקר בוץ' ויג
 
Garbage (גארבג', מאנגלית: זבל) היא להקת רוק אלטרנטיבי שנוסדה בוויסקונסין, ארצות הברית ב-1993. חברי הלהקה הם שירלי מנסון, דיוק אריקסון, סטיב מרקר ובוץ' ויג. כל ארבעת חברי הלהקה מעורבים בכתיבת השירים, הלחנתם והפקתם.
הלהקה מכרה מעל 17 מיליון עותקים מאלבומיה ברחבי העולם
.
היסטוריה > הקמת הלהקה (1994-1993)

בתחילת שנות התשעים החליטו המפיקים בוץ' ויג (שהפיק אלבומים מפורסמים כגון Nevermind ו-Siamese Dream), דיוק אריקסון וסטיב מרקר, להקים להקה. ויג, אריקסון ומרקר חיפשו זמרת ושירלי מנסון זומנה לאודישן ללהקה לאחר שמרקר הבחין בה כשצפה בערוץ MTV בשידורו הראשון והאחרון של הוידאו קליפ לשיר ״Suffocate Me” של להקת Angelfish, בה הייתה מנסון חברה באותה התקופה.
שם הלהקה נבחר כאשר בשלב מוקדם יותר כאשר עלתה הערה שעבודתם נשמעת כמו אשפה (Garbage באנגלית).
היסטוריה > Garbage‏ (1995–1997)

בשנת 1995 הוציאה הלהקה את אלבום הבכורה שלה הנושא את שמה, Garbage. האלבום הגיע לצמרת המצעדים ברחבי העולם ומכר למעלה מ-4 מיליון עותקים.
האלבום כלל את הלהיטים Vow, ‏Stupid Girl, ‏Milk‏, Queer‏, ו-Only happy when it rains.
הסינגל, Stupid Girl, היה מועמד לשני פרסי גראמי בקטגוריות "שיר הרוק הטוב ביותר" ו"הופעת הרוק הטוב ביותר", בשנת 1997.
השיר, #1 Crush, הופיע בפסקול הסרט רומיאו וג'ולייט, בשנת 1996.
היסטוריה > Version 2.0 ‏(1998–2000)

במאי 1998 הוציאה הלהקה את אלבומה השני, Version 2.0. האלבום הגיע למקום הראשון במצעד הבריטי ולמקום ה-13 במצעד הבילבורד האמריקאי. הוא מכר למעלה מ-4 מיליון עותקים ברחבי העולם. הסינגלים הבולטים מהאלבום כללו את Push it‏, I Think I'm Paranoid, ‏Special ואת When I Grow Up שהופיע בפסקול סרטו של אדם סנדלר, ביג דדי.
האלבום היה מועמד לשני פרסי גראמי בקטגוריות "אלבום השנה" ו"אלבום הרוק של השנה"
 ולשמונה פרסי הווידאו של MTV.
הסינגל השלישי מהאלבום, Special, היה מועמד לשני פרסי גראמי.
ב-1999 יצאה הלהקה לסיבוב הופעות באירופה, במסגרתו הגיעה לישראל והופיעה בבאר שבע (במסגרת יום הסטודנט) ופעמיים ב'האנגר 11' בתל אביב. בשנה זו הוציאה הלהקה סינגל בשם The world is not enough ששימש כשיר הנושא לסרט בעל שם זהה בסדרת ג'יימס בונד.
היסטוריה > Beautiful Garbage ‏(2001–2002)

באוקטובר 2001 הוציאה הלהקה את אלבומה השלישי Beautiful Garbage. האלבום שיצא שלושה שבועות לאחר אסון התאומים, סבל מקידום מכירות נמוך, ביקורות מעורבות, חוסר אהדה בקרב מעריצי הלהקה וכישלון מסחרי של הסינגל הראשון, Androgyny. למרות חוסר ההצלחה בשווקים מרכזיים, האלבום הגיע למקום הראשון במצעד האלבומים אלקטרוניים של הבילבורד ונכנס לרשימת "עשרת האלבומים של השנה" של מגזין הרולינג סטון. שלושה חודשים לאחר יציאתו מכר האלבום 1.2 מיליון עותקים.
היסטוריה > Bleed Like Me ופירוק זמני (2003–2005)

בקיץ 2003, במהלך ההקלטות לאלבום החדש, נזקקה מנסון לעבור ניתוח במיתרי הקול וההקלטות הופסקו.
באוקטובר 2003, המתח וחוסר תקשורת בין חברי הלהקה גבר ומנסון חזרה לסקוטלנד, מולדתה. מספר חודשים לאחר מכן, החליטו חברי הלהקה לשוב לאולפן ההקלטות ובשנת 2005 יצא לאור האלבום הרביעי, Bleed Like Me.
באלבום זה ניסתה הלהקה לחזור לסגנון הרוק שאפיין אותה באלבומיה הראשונים ושילבה בשירים מסרים פוליטיים בעיקר כנגד הפלישה לעיראק.
באוגוסט 2005, הלהקה ביטלה את מסע ההופעות המתכונן במספר מדינות ובסופו הודיעה כי החליטה לצאת ל"הפסקה בלתי מוגבלת".
מספר חודשים לאחר פירוק הלהקה ניסתה מנסון לפרוץ בקריירת סולו אך הפקת אלבומה לא יצאה לפועל. מנסון שיתפה פעולה בהופעות עם אמנים רבים ביניהם קינגס אוף ליאון, איגי פופ וגוון סטפאני.
היסטוריה > Absolute Garbage‏ (2006–היום)

בשנת 2007 הוציאה הלהקה אלבום אוסף שנקרא "Absolute Garbage", האלבום יצא במהדורה מוגבלת של שני דיסקים. הדיסק הראשון כלל סינגלים נבחרים, שיר חדש ורמיקס. הדיסק השני כלל רמקיסים לשירים קודמים.
בינואר 2012 הוציאה הלהקה את אלבומה החמישי "Not Your Kind of People".
ב-16 וב-17 באוגוסט 2016 הופיעה הלהקה באמפי שוני בישראל.
דיסקוגרפיה

אלבומי אולפן
1995 - Garbage
1998 - Version 2.0
2001 - Beautiful Garbage
2005 - Bleed Like Me
2012 - Not Your Kind of People
2016 - Strange Little Birds
2021 - No Gods No Masters
אוספים ווידאו
1996 - Garbage Video
2002 - ‏Special Collection
2007 - Absolute Garbage
חברי הלהקה

שירלי מנסון - שירה, גיטרה
סטיב מרקר - גיטרה, קלידים
בוץ' ויג - תופים, כלי הקשה
דיוק אריקסון - בס, גיטרה, כלי הקשה
הערות שוליים

↑  "Famous Scots exhibition – Shirley Manson". homecomingscotland2009.com. אורכב מ-המקור ב-2012-08-05.
↑  "41st annual Grammy nominees and winners". CNN Showbiz. ארכיון מ-2008-01-29.
↑  עמי פרידמן, גארבג' בישראל: אשפה ממוחזרת ואהובה, באתר ynet, 17 באוגוסט 2016
↑  אביעד קדרון‏, שירלי טמפל: ההופעה של גארבג' באמפי שוני הייתה חגיגה, באתר וואלה, 17 באוגוסט 2016
| --- | --- |
בקרת זהויות :  NLI: 987007421211605171  BnF: cb13982295b (data)  GND: 10200205-8  ISNI: 0000 0001 1515 9960  LCCN: no96060948  MusicBrainz: f9ef7a22-4262-4596-a2a8-1d19345b8e50  NKC: kn20030215073  SUDOC: 052656101  VIAF: 123460527   WorldCat (עם VIAF): 123460527 
הלהקה בהופעה בשנת 2005
אדובי פלקס

| --- | --- |

 מפתח:  אדובי מערכות (בעבר מקרומדיה)
 מחזור חיים:  20 ביוני 2004 – הווה (20 שנה) 
 גרסה אחרונה:  4.16.1 (23 בנובמבר 2017) 
 מערכת הפעלה:  חלונות, Mac OS X, לינוקס
 נכתבה בשפות:  ActionScript 
 סוג רישיון:  קנייני
 קוד מקור:  https://git-wip-us.apache.org/repos/asf/flex-sdk.git 
 קטגוריה:  עורך תוכן מולטימדי
 http://www.adobe.com/products/flex.html
 
פלקס (Flex) היא ערכה לפיתוח תוכנה (SDK) שפותחה על ידי חברת מקרומדיה.
פלקס פותחה על הפלטפורמה של אדובי פלאש ומאפשרת למפתחים לפתח יישומים עשירים בגרפיקה, באפקטים ובאנימציות בסביבת פיתוח ידידותית.
פלקס 4 שהיא המהדורה החדשה הוכרזה במרץ 2010 על ידי חברת אדובי מערכות שרכשה את חברת מקרומדיה והייתה זו ההכרזה הראשונה של מוצר חדש של החברה המאוחדת.
ההיסטוריה של הפלקס

המהדורה הראשונה של הפלקס הוכרזה במרץ 2004, היא יועדה לשוק של פרויקטים גדולים ועלתה כ-15,000 דולר רישיון לחמישה מפתחים. הוצאת התוכנה סימנה את הכיוון החדש שאליו החליטה לפנות חברת מקרומדיה באותה שנה, הפיכת פלטפורמת הפלאש לזמינה למפתחי אפליקציות מורכבות וכאלה שאינן בידוריות.
מהדורה 1.5 הוכרזה באוקטובר 2004.
באוקטובר 2005 הוכרזה גרסת אלפא של פלקס 2 שיועדה לשוק הרחב.
גרסאות ביתה השונות הוצאו במהלך 2006, עד שב-28 ביוני 2006 הוכרזה סופית גרסה 2 הסופית. שהייתה גרסה יציבה ראשונה.
גרסה 2 מתעדכנת כל הזמן על ידי מוצר הרחבות מיוחד שנלווה אליה. בגרסה 2 משתמש הפלקס בשפת Action Script 3.0 שהיא אבולוציה של שפת Action Script.
הגרסה הרשמית העדכנית ביותר היא גרסה 4.16.
ההיסטוריה של הפלקס > רשימת הגרסאות

Flex 1.0 – March 2004
Flex 1.5 – October 2004
Flex 2.0 (Alpha) – October 2005
Flex 2.0 Beta 1 – February 2006
Flex 2.0 Beta 2 – March 2006
Flex 2.0 Beta 3 – May 2006
Flex 2.0 Final- June 28, 2006
Flex 2.0.1 – January 5, 2007
Flex 3.0 Beta 1 – June 11, 2007
Flex 3.0 Beta 2 – October 1, 2007
Flex 3.0 Beta 3 – December 12, 2007
Flex 3.0 – February 25, 2008
Flex 3.1 – August 15, 2008
Flex 3.2 – November 17, 2008
Flex 3.3 – March 4, 2009
Flex 3.4 - August 18, 2009
Flex 3.5 – December 18, 2009
Flex 4.0 Beta 1 – May 13, 2009
Flex 4.0 Beta 2 – September 22, 2009
Flex 4.0 - March 22, 2010
Flex 4.5 - May 3, 2011
Flex 4.6 - November 2011
Flex 4.8 - July 25 2012
Flex 4.9 - January 11 2013
Flex 4.10 - August 16 2013
Flex 4.11 - October 28 2013
Flex 4.12 - March 10 2014
Flex 4.12.1 - May 3 2014
Flex 4.13 - July 28 2014
Flex 4.14 - January 28 2015
Flex 4.15 - January 11 2016
Flex 4.16 - March 14 2017
ההיסטוריה של הפלקס > גרסה אחרונה

את הגרסה האחרונה ניתן למצוא ולהוריד מהאתר של אדובי.
הממשק למפתח

ממשק המפתח הוא MXML שהוא ממשק גרפי נוח לעיצוב אתרים ומבוסס על XML.
במקביל עובד המפתח על שפת קודים actionScript 3 שהיא שפת קודים שפותחה על ידי מקרומדיה בבסיס עבור אדובי פלאש.
ההידור של הפלקס נעשית במחשב המפתח וה-MXML הופך לשפת הקודים actionScript 3.
לאחר ההידור הקובץ מקבל סיומת של SWF הזהה לסיומת של קובצי פלאש, וכך הוא מורץ במחשב.
יתרונות השימוש בממשק המבוסס על פלקס

מספר גורמים חברו לכך שהשימוש בפלקס נוח מאוד למשתמש.
בניגוד אפליקציות ווב מבוססות html, המשתמש אינו מדפדף בין דפי האינטרנט השונים, כל יישום הפלקס נמצא בקובץ בודד והשיטוט בו הוא קל ונוח.
ממשק פלקס מתאפיין בעיצוב חדשני ובאפקטים מרהיבים.
הפלקס מתאפיין במגוון רחב של קומפוננטות לניווט ומציאת פריטים כך שהוא אידיאלי לאתר מסחרי שמפרסם מוצרים.
ממשק פלקס נוח לעדכון ולשינוי.
הבסיס לכתיבת אפליקציית פלקס על ידי מפתח

הבסיס של אפליקציית פלקס הן הקומפוננטות, האפליקציה מורכבת מעשרות מאות או אלפי קומפוננטות ויזואליות המקושרות ביניהן וכולן מקושרות לקובץ האפליקציה הבסיסי בצורה היררכית.
קוד הפלקס מבוסס על תכנות מונחה עצמים ותכנות מונחה אירועים.
המתכנת מנווט לנוחיותו בין הממשק הגרפי של MXML, בין הקידוד שלו ובין הקוד של actionScript.
המתכנת מוריד קומפוננטות אחסון, מצרף להם קומפוננטות ניווט, מוסיף להם סגנונות ואפקטים ומתכנת להם אירועים.
הדיבוג של ה הידור נעשה בו בזמן, נוח מאוד למצוא במהלך התכנות את הבגים.
העזרה למתכנת נעשית בצורה קלה ואינטואיטיבית.
מיכל להב

| --- | --- |

 לידה:  3 באוקטובר 1999 (בת 25)
 הישג בולט:  מדליית ארד באליפות העולם לנערות עד גיל 18 בשנת 2016, אלופת ישראל לנשים לשנת 2016
 הדרגה הגבוהה ביותר:  אמן בינלאומי לנשים
 מד כושר מרבי:  2286 (ינואר 2020)
 מד כושר נוכחי:  2193 (אוגוסט 2023)
 מדינה:  ישראל
 
מיכל להב (נולדה ב-3 באוקטובר 1999) היא שחמטאית ישראלית בדרגת אמן בינלאומי לנשים. אלופת ישראל לנשים לשנת 2016.
בשנת 2016, בגיל 17, רשמה מספר הישגים יוצאי דופן:
זכתה במדליית הארד באליפות העולם לנערות עד גיל 18.
הייתה לאלופת ישראל בשח מהיר.
ייצגה את נבחרת הנשים של ישראל באולימפיאדת השחמט 2016, בהיותה הצעירה ביותר בנבחרת.
זכתה באליפות ישראל בשחמט המשותפת לנערות ונערים עד גיל 18, והייתה לנערה הראשונה בישראל שניצחה באליפות ארצית מעורבת לגיל זה.
השיגה דרגת מועמד בכיר לאמן ואחריה דרגת אמן בינלאומי לנשים.
זכתה באליפות ישראל לנשים, כשצברה 8.5 נקודות מ-9 אפשריות.